Dossier teen ANC geopen by SAPD | Maroela Media
Philip van Staden, die VF Plus se LPW in Gauteng en adv. Anton Alberts, die party se burgemeesterskandidaat in Pretoria, het die klagtes teen die ANC aanhangig gemaak.
Volgens Van Staden is die klagtes ingedien na aanleiding van die afgelope week se onluste in die Tshwane Metro-gebied, nadat die ANC Kgosientso Ramokgopa nie weer as sy burgemeesterskandidaat in Pretoria aangewys het nie.
Die klagtes wat in die dossier bevat word behels sameswering om misdrywe te pleeg, intimidasie, aanranding, saakbeskadiging en aanhitsing van geweld.
Volgens Van Staden is die klagte ingedien teen die leiers van die ANC in Tshwane en Gauteng. Dit sluit David Makhura, premier van Gauteng, Paul Mashatile, ANC-leier in Gauteng, Ramokgopa en George Matjila in.
Matjila is "die moontlike meesterbrein agter die onluste en geweld, wat volgens berigte die 'Court Classique Resolutions'-SMS na ANC-lede uitgestuur het en het na bewering 'n vergadering met 12 leiers van die ANC in die Court Classique Hotel in Arcadia gereël om onluste in Pretoria te laat uitbars".
Van Staden het gesê die VF Plus is vol vertroue dat die reg sy gang sal gaan en dat die aangeklaagdes verhoor, skuldig bevind en gevonnis sal word.
"Die VF Plus kan nie langer toelaat dat onskuldige mense se lewens en eiendom weens politieke ontevredenheid in die ANC bedreig word nie. Vyf mense is reeds dood en daarom beskou die VF Plus hierdie misdrywe in 'n baie ernstige lig. Die belhamels wat hiervoor verantwoordelik is, sal moet betaal vir al die skade en lewensverlies," het Van Staden gesê.
Julle mors julle tyd. Ons almal weet die ANC is untouchable.
Dankie VF! Die enigste probleem is dat die Polisie ook ANC kaders is. Hul gaan net nommer 1 se instruksies volg om soos gewoonlik alle wit klagtes te ignoreer.
Goed gedoen deur die VF Plus en nog n rede om VF Plus te stem. Kom mense, sorg dat jul almal op 3 Augustus die VF Plus sterker maak.
Hoekom is Zuma nie vandag in hegtenis geneem nadat die Hoe Hof vir die tweede keer in die bestek van n maand beslis het dat hy vervolg moet word nie?Daarvoor moet ook n klag van regsverydeling,in my beskeie opinie, gele word!
Dit laat my net nuwe oë na die VF kyk. Dit is 'n besonder knap stuk inisiatief. Hulle verdien ons steun in die saak, en dalk sommer as party.